અમદાવાદ: શહેરના જુદા જુદા વિસ્તારમાં અાત્મહત્યાના ત્રણ બનાવ બન્યાં હતાં જેમાં એક યુવાને નદીમાં ઝંપલાવી, મહિલાએ ગળાફાંસો ખાઈ અને અાધેડે એસિડ પી લઈ જીવન ટૂંકાવી નાખતા પોલીસે અા અંગે ગુના દાખલ કર્યા છે. પ્રાપ્ત માહિતી પ્રમાણે અસારવામાં બળિયા લીંબડી ચાર રસ્તા પાસે અાવેલ ઝરીવાલાની ચાલીમાં રહેતા રવિ ભરતભાઈ ઠાકોર નામની ૨૦ વર્ષના યુવાને ઘાટ નં.૧૩ પાસે સાબરમતી નદીમાં ઝંપલાવી અાત્મહત્યા કરી હતી. ફાયરબ્રિગેડના જવાનોએ લાશને બહાર કાઢી પીએમ માટે મોકલી અાપી હતી.